stanford-oval/wikipedia huggingface dataset:
Alberga (Ruotsi)

| Alberga |
| --- | --- |
 Stora Sundbyn linna
 Alberga
 Koordinaatit: 59°16′50″N, 16°06′51″E 
Valtio:   Ruotsi
Lääni:  Södermanlandin lääni
Maakunta:  Södermanland
Kunta:  Eskilstuna
Väkiluku (2021):  416
Alberga on taajama Eskilstunan kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 416 asukasta vuonna 2021.
Aiheesta muualla

Kuvia tai muita tiedostoja aiheesta Alberga (Ruotsi) Wikimedia Commonsissa
Maximilian Haider

| Maximilian Haider> Henkilötiedot |
| --- | --- |
Syntynyt: 23. tammikuuta 1950 (ikä 74)
Koulutus ja ura
Tutkinnot:  TU Darmstadt
Instituutti:  KIT
Tutkimusalue:  elektronioptiikka elektronimikroskoopit
Palkinnot:  Wolfin palkinto
Maximilian Haider (s. 1950) on itävaltalainen fyysikko. Hänen kehitystyönsä on parantanut elektronimikroskooppien erotuskykyä merkittävästi.
Haider jätti koulunsa kesken ja työskenteli teini-iässä optikkojen oppipoikana Linzissä ja Kölnissä. Hän palasi kouluun, suoritti lukion 26-vuotiaana, ja aloitti fysiikan opinnot Kielin yliopistossaa. Myöhemmin hän väitteli tohtoriksi Darmstadtin teknillisessä yliopistossa. Nykyään hän työskentelee elektronioptiikan professorina Karlsruhen teknillisessä instituutissa Saksassa ja eletronimikroskooppeja valmistavassa yrityksessä.
Haider on työskennellyt yhdessä Harald Rosen ja Knut Urbanin kanssa vuodesta 1990. Rose kehitti teorian elektronimikroskoopin objektiivin palloaberraation korjaamiseksi. Haider rakensi prototyypin jossa teoriaa sovellettiin ja Urban kehitti siitätoimivan laitteen. Työn seurauksena läpäisyelektronimikroskoopin erotuskyky parani atomien kokoluokkaan.
Haider, Rose ja Urban saivat saavutuksestaan Wolfin fysiikan palkinnon vuonna 2011.
Mononykus

| Mononykus |
| --- | --- |
 Piirros Mononykuksesta.
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sauropsida
Ylälahko::  Hirmuliskot Dinosauria
Lahko::  Liskonlantioiset Saurischia
Alalahko::  Theropoda
Heimo::  Alvarezsauridae
Suku::  'Mononykus
Laji::  olecranus
Kaksiosainen nimi
 Mononykus olecranus  Perle, Norell, Chiappe & Clark, 1993 
Katso myös
   Mononykus Commonsissa 
Infobox OKNimi-testi OK: 
Mononykus verrattuna ihmiseen (Mononykus violetilla)
Mononykus oli myöhäisellä liitukaudella, noin 75 miljoonaa vuotta sitten pieni, noin metrin pituinen ja puolen metrin korkuinen pieni petodinosaurus jolla oli hyvin pienet, noin kymmenen sentin pituiset mutta silti hyvin vahvat eturaajat joissa oli yksi suuri kynsi. Tällä kynnellä se olisi ehkä voinut muun muassa repiä suuria termiittikekoja auki. Mononykuksella on ehkä ollut höyhenpeite ja nokka, kuten esimerkiksi sen sukulaisella Shuvuuialla ja Alvarezsauruksella, sillä eläimen kalloa ei vielä ole löydetty.
Löytö

Vaikka Mononykus oli virallisesti löydettiin 1990-luvulla, ilmoitettiin, että Andrewsin retkikunta oli jo löytänyt sen vuosia aiemmin.
Samba (korttipeli)

Samba on muunnelma korttipelistä canasta.
Samba-Canastaa voidaan pelata 2-6 pelaajan kesken, perusversio on neljälle hengelle pareittain, jolloin parit istuvat vastakkain.
Peli käsittää yleensä useampia eriä ja päättyy, kun toinen tai molemmat joukkueet ovat saaneet vähintään 10 000 pistettä.
Tavoitteena on kerätä vähintään kaksi valmista sarjaa, joista ainakin yksi on Samba, ja hankkiutua eroon käsikorteista. Pelissä käytetään kolmea korttipakkaa, joissa jokaisessa on kaksi jokeria. Jokaiselle pelaajalle jaetaan 15 korttia.
Loput korteista, umpipakka, asetetaan pöydälle kuvapuoli alaspäin.
Päällimmäinen kortti käännetään viereen kuvapuoli ylöspäin avopakan rungoksi. Jos kääntökortti on jokeri, kakkonen tai punainen kolmonen, käännetään umpipakasta uusi kortti. Peli etenee myötäpäivään alkaen jakajan vasemmalla puolella olevasta pelaajasta.
Omalla vuorolla pelaaja nostaa kaksi päällimmäistä korttia umpipakasta tai 10 korttia avopakasta, pöytää, jos voi ja tahtoo, sekä laittaa kortin avopakkaan.
Tässä pelissä saa pöydätä värisarjoja, jotka muodostuvat samaa maata olevista, vähintään kolmesta tai korkeintaan seitsemästä numerojärjestyksessä olevasta kortista.
Apukortteja ei saa käyttää.
Jokaisessa Sambassa ovat kortit 8, 9 ja 10. Siksi ne ovat arvokkaita kortteja, joita kannattaa pitää kädessä.
Pelissä saa pöydätä myös kolme tai korkeintaan seitsemän samannumeroista korttia käsittäviä canastoja.
Canastojen pöytäyksessä saa käyttää jokereita ja kakkosia korvaamaan luonnollisia kortteja, mutta jokaisessa canastassa on oltava vähintään kaksi luonnollista korttia ja korkeintaan kaksi apukorttia
Samba poikkeaa Canastasta seuraavin tavoin:
Tarvitaan kolme pakkaa ja kuusi jokeria, pelaajille jaetaan 15 korttia
Omalla vuorolla otetaan pakasta kaksi korttia ja laitetaan pois yksi
Kolmosia ei voi käyttää pöytäyksissä paitsi pelivuoroa lopettaessa
Mustat kolmoset lukitsevat pakan
Punaisia kolmosia ei käytetä pelissä, vaan ne laitetaan pöydälle kuvapuoli ylöspäin
Kierroksen lopussa punaisista kolmosista saa 100 pistettä, mutta jos pelaajaparilla on kaikki neljä, niistä saa yhteensä 800 pistettä
Sarjoja (ässä, kakkoken, kolmonen, nelonen jne.) voi pelata pöytäysten lisäksi
Seitsemän kortin pöytäys on canasta, seitsemän kortin sarja on samba
Pakasta otettua korttia ei voi käyttää sarjan alkuun
Sarjoihin tai samboihin ei voi käyttää apukortteja
Pöytäyksiin voi laittaa korkeintaan kaksi apukorttia
Sambasta saa 1500 pistettä, aidosta canastasta 500, sekacanastasta 300 ja pelivuoron päättämisestä 200
Peliä pelataan 10 000 pisteeseen
Linnalääni

Nykyisen Suomen alueen linnaläänit vuosina 1595–1634.
Linnalääni (ruots. slottslän) oli Ruotsissa keskiajalta uuden ajan alkuun toiminut valtion hallintoalue. Sen keskuksena oli linna, ja päällikkönä toimi joko kuninkaan tai aateliston luottamusta nauttiva käskynhaltija. Linnaläänin hallinnoima alue vastasi yleensä maakuntalaitoksen yhtä maakuntaa. Linnalääni jakautui voutikuntiin ja hallintopitäjiin. Kirkolla oli oma hallintojärjestelmänsä.
Historia

Länsi-Euroopassa keskiajalla yleisesti vallinnut läänityslaitos vaikutti linnaläänien kehitykseen, mutta Pohjolassa läänityslaitos ei koskaan vakiinnuttanut asemaansa sellaiseksi, kuin se oli muualla Euroopassa. Linnaläänien synty Suomessa liittyy Ruotsin vallan vakiintumiseen ja sen ajoittaminen on hajanaisten vuosilukujen varassa. Linnaläänit korvattiin vuoden 1634 hallitusmuodossa ja sitä seuranneessa maaherrain johtosäännössä luoduilla maaherrakunnilla, jotka olivat myöhemmän läänijaon perusta.
Linnaläänien päälliköt ja heidän alaisensa jakoivat oikeutta, keräsivät veroja ja hoitivat alueen puolustusta. Verot kuuluivat kuninkaalle, mutta linna ja linnanpäällikkö saivat niistä osansa. Linnaläänejä alettiin 1300-luvulta alkaen jakaa hallintopitäjiin, jotta käräjäpiirit ja veroalueet olisivat kohtuullisen kokoisia.
Kustaa Vaasan ollessa kuninkaana vuosina 1523–1560 laajat linnaläänit jaettiin pienemmiksi voutikunniksi. Linnanpäälliköt menettivät esimiesasemansa veronkantoa ja varojen käyttöä koskevissa asioissa vouteihin nähden. Kuninkaan valta lisääntyi tällöin merkittävästi, koska voudit olivat suoraan kuninkaalle tilivelvollisia virkamiehiä.
Linnaläänit > Ruotsi

Nykyisen Ruotsin alueella toimineet linnaläänit ennen vuoden 1634 lääniuudistusta.
| Linnalääniselvennä | Hallintopaikka | Huomautuksia |
| --- | --- | --- |
| Axevallan lääni | Axevalla hus |  |
| Borgholmin lääni | Borgholm |  |
| Dalaborgin lääni | Dalaborg |  |
| Ekholmin lääni | Ekholm |  |
Forsholmin lääni: 
| Gripsholmin lääni | Gripsholmin linna |  |
| Gullbergin lääni | Gullbergs hus |  |
Hofin lääni: 
| Kalmarin linnalääniselvennä | Kalmarin linna |  |
| Karlsborgin lääni | Karlsborg |  |
| Lindholmenin lääni | Lindholmen |  |
| Lödösen lääni | Lödösehus |  |
| Läckön lääni | Läckön linna |  |
| Nyköpingin lääni | Nyköpingshus |  |
| Olsborgin lääni | Olsborg |  |
| Openstenin lääni | Opensten |  |
| Orreholmenin lääni | Orreholmenin kuninkaankartano |  |
Ringstaholmin lääni: 
| Rumlaborgin lääni | Rumlaborg |  |
| Salbergin lääni | Väsbyn kuninkaartano | Aiemmin Väsbyn lääni. Kuninkaartano sijaitsi Salbergetin luona. |
Stegeborgin lääni: 
| Stegeholmin lääni | Stegeholm |  |
| Tukholman linnalääni | Tukholman linna |  |
| Strömsholmin lääni | Strömsholmin linna |  |
| Stynaborgin lääni | Stynaborg |  |
| Stäken lääni | Almarestäketin linna |  |
| Svartsjön lääni | Svartsjön linna |  |
| Telgehusin lääni | Telge hus |  |
| Uppsalan linnalääni | Uppsalan linna | Hallintopaikkana olivat aiemmin Uppsalan kartano ja Uppsalan kuninkaankartano. |
| Vadstenan lääni | Vadstenan linna |  |
| Västeråsin linnalääni | Västeråsin linna |  |
| Älvsborgin linnalääni | Älvsborg |  |
| Örbyhusin lääni | Örbyhusin linna |  |
| Örebron linnalääni | Örebron linna |  |
| Örestenin lääni | Öresten |  |
| Östhammarin lääni | Östhammarshus |  |
Linnaläänit > Suomi

Nykyisen Suomen alueella 1600-luvun alussa toimineet linnaläänit:
Kastelholman linnalääni hallinnoi Ahvenanmaan maakuntaa. Kastelholman linnasta Sundissa on ensimmäinen maininta vuodelta 1388.
Turun linnalääni lienee alkujaan käsittänyt koko Länsi-Suomen, myöhemmin Varsinais-Suomen. Linnaläänin hallintopaikkana oli Turun linna.
Raaseporin linnalääni hallitsi Uudenmaan maakunnan läntistä osaa Snappertunassa sijaitsevasta Raaseporin linnasta käsin.
Porvoon linnalääni oli Uudenmaan maakunnan itäisen puoliskon käsittänyt linnalääni, joka tunnetaan jo 1400-luvulla. Linnaläänin hallintopaikkana oli Porvoon kuninkaankartano.
Hämeenlinnan linnalääni vastasi Hämeen maakuntaa, jossa Ruotsi vakiinnutti valtansa vuoden 1250 tienoilla. Omistuksen puolustamiseksi aloitettiin Hämeen linnan rakentaminen Vanajan vanhan kauppapaikan tuntumaan.
Kokemäenkartanon linnalääni hallinnoi Kokemäenkartanosta käsin Satakuntaa. Ensimmäinen maininta linnaläänistä on vuodelta 1347. 1370-luvulle saakka linnalääniin kuului myös Pohjanmaa. Vuonna 1558 linnaläänin hallintopaikaksi tuli Porin kuninkaankartano.
Korsholman linnalääni hallinnoi Pohjanmaata keskuksenaan Mustasaaressa toiminut Korsholman linna, joka mainitaan vuonna 1384.
Savonlinnan linnalääni hallinnoi Olavinlinnasta käsin Savon maakuntaa. Linnan rakentaminen aloitettiin vuonna 1475 tarkoituksena vakiinnuttaa Ruotsin valta Etelä-Savon uudisasutusalueilla.
Viipurin linnalääni muodostui Torkkeli Knuutinpojan perustettua Viipurin linnan 1290-luvulla puolustamaan Novgorodilta vuonna 1293 vallattua Karjalaa. Viipurin linnalääni käsitti alun perin koko Itä-Suomen. Itä-Uusimaa eli Porvoon lääni kuului linnalääniin uuden ajan alkuun asti ja Savo vuoteen 1534 saakka.
Käännös suomeksi
Ruskeat levät
Polveutuminen

Ruskeisiin leviin kuuluvien eliöryhmien keskinäiset sukulaisuudet ovat alkaneet hahmottua molekyylisystemaattisilla menetelmillä. Vuonna 2009 niiden polveutuminen on esitetty seuraavasti:
Elokuvien ikärajat Suomessa

Elokuvan ikäraja on järjestelmä, jolla luokitellaan elokuvat niiden lapsille haitallisen sisällön perusteella. Ikärajat eivät kerro siitä, minkä ikäisille elokuva on tarkoitettu.
Elokuvia esittävien teattereiden henkilökunta on velvoitettu huolehtimaan ikärajoitusten noudattamisesta. Sama koskee myös kotikatseluun tarkoitettua videomateriaalia myyvää tai vuokraavaa henkilökuntaa, elokuvia esittäviä televisiokanavia sekä elokuvia tarjoavia internetsivustoja (VoD-palvelut). Erilaisten DVD-boksien ja kokoelmien ikärajat määräytyvät kokoelman korkeimman ikärajan saaneen elokuvan mukaan.lähde?
Vuodesta 2012 nykypäivään

Katso artikkeli: Kuvaohjelmien ikärajat Suomessa
Suomessa tuli vuoden 2012 alussa voimaan uusi kuva­ohjelma­laki. Sen mukaan elokuville, samoin kuin muillekin kuva­ohjelmille, voidaan asettaa 7, 12, 16 tai 18 vuoden ikäraja, joka on merkittävä sitä tarkoittavalla symbolilla.
: Kaikille sallittu
: Sallittu yli 7-vuotiaille
: Sallittu yli 12-vuotiaille
: Sallittu yli 16-vuotiaille
: Sallittu yli 18-vuotiaille
Lisäksi ovat käytössä seuraavat symbolit:
: Sisältää väkivaltaa
: Sisältää seksiä
: Voi aiheuttaa ahdistusta
: Sisältää päihteiden käyttöä
Ikärajan asettaa Kansallisen audiovisuaalisen instituutin (KAVI) Media­kasvatus- ja kuva­ohjelma­yksikön kouluttama kuvaohjelmaluokittelija tai KAVIn virkamies, jonka tehtäviin luokittelu kuuluu.
Ikäraja on asetettava, jos elokuva väkivaltaisuutensa tai seksuaalisen sisältönsä vuoksi tai ahdistusta aiheuttamalla taikka muulla näihin rinnastettavalla tavalla on omiaan vaikuttamaan haitallisesti lapsen kehitykseen.
Suomessa tarjottavat (eli myytävät, esitettävät, tai vuokrattavat) elokuvat, televisio-ohjelmat ja digitaaliset pelit on merkittävä ikärajalla ja sisältösymboleilla. Ikärajat eivät ole suosituksia. Kaikille sallittu ohjelma ei siis tarkoita lastenohjelmaa, vaan että ohjelmassa ei ole lapsille haitallista aineistoa. Ikärajat eivät koskaan ota kantaa elokuvan sopivuuteen tai suosittele elokuvaa tietyn ikäisille.
Elokuvateattereissa ja muissa julkisissa esityksissä enintään kolmea vuotta ikärajaa nuorempi henkilö pääsee aikuisen seurassa katsomaan elokuvaa, jonka ikäraja on 7, 12 tai 16 vuotta. Edellä mainittu ikäjoustosääntö ei koske ylintä K-18-ikärajaa. Tilassa, jonne on pääsy kaikenikäisillä (myymälät, aulatilat, linja-autot), saa esittää vain kaikenikäisille sallittuja elokuvia tai ohjelmia.
Vuodesta 2012 nykypäivään > Ikärajan tarkistus

Yleisö voi pyytää KAVIlta ikärajan tarkistusta. Tämä tapahtuu menemällä kansallisen AV-instituutin ylläpitämälle verkkosivulle ikarajat.fi/ ja antamalla siellä yleisöpalaute kohdassa "Pyydä ikärajan tarkistusta". Ennen tarkistuspyyntöä sen esittävän katsojan on syytä selvittää mistä syystä ikäraja on se mikä se on ja mitkä tuon ikärajan määräyssyyn ikärajakriteerit sekä senhetkisessä että pyydetyssä uudessa ikärajaluokassa ovat. Näistä asioista löytyy kattavasti tietoa edellä mainitulta nettisivulta. Voi myös hankkia tietoa siitä mitä ikärajoja sama elokuva muissa maissa on saanut jos haluaa vedota siihen tarkistuspyynnössään että jonkun toisen maan ikärajaluokitus samalle elokuvalle poikkeaa suomalaisesta luokituksesta merkittävästi. Tällöin uudelleenluokituspyynnössä on syytä mainita minkä maan suomalaisesta poikkeavaan luokitukseen vetoaa. Ikärajan tarkistusta pyytävältä kyseinen nettisivu kysyy miten eri ikärajaperusteiden kriteerit hänen mielestään täyttyvät. Lisäksi pyyntöä voi perustella vapaamuotoisesti, tässä kentässä voi esimerkiksi mainita saman elokuvan ikärajan jossain muussa maassa jos katsoo sen tarpeelliseksi. Pyynnön saatuaan kansallinen AV-instituutti luokittelee elokuvan uudestaan ja antaa pyynnön esittäjälle tiedon pyynnön johdosta tehdystä päätöksestä. Kansalliselle AV-instituutille voi tällaisen suoran ikärajan muutospyynnön lisäksi esittää myös vapaamuotoista palautetta ikärajakriteereistä jos yksittäinen kansalainen katsoo näkemänsä elokuvan ikärajan olevan syystä tai toisesta virheellinen huolimatta siitä että asetetun ikärajan kriteerit täyttyvät.lähde?
Aikaisempina vuosina > Vuosina 2001–2011

| Tunnus | Ikäraja |  |
| --- | --- | --- |
|  | 3 | Sallittu kaikenikäisille |
|  | K-7 | Kielletty alle 7-vuotiailta, kuitenkin niin että saa esittää 5 vuotta täyttäneille aikuisen seurassa |
|  | K-11 | Kielletty alle 11-vuotiailta, kuitenkin niin että saa esittää 9 vuotta täyttäneille aikuisen seurassa |
|  | K-13 | Kielletty alle 13-vuotiailta, kuitenkin niin että saa esittää 11 vuotta täyttäneille aikuisen seurassa. Ikäraja K-13 tuli vuonna 2007. |
|  | K-15 | Kielletty alle 15-vuotiailta, kuitenkin niin että saa esittää 13 vuotta täyttäneille aikuisen seurassa |
|  | K-18 | Kielletty alle 18-vuotiailta |
Aikaisempina vuosina > Ennen vuotta 2001

Ennen vuoden 2001 alusta voimaan tullutta laki­uudistusta elokuvien ikä­rajoituksissa käytettiin usein parillisia ikä­vuosia, mutta silti elokuvassa saattoi olla mikä vain ikäraja vuosien 6 ja 18 väliltä. Videolevityksissä lähes aina alle 16 vuoden ikärajat oli mainittu suositusikärajoiksi. Elokuva­teattereiden käyttöön painetuissa valmiissa pahvi­kylteissä sanamuoto oli "Kielletty lapsilta alle (nn) vuoden", jossa "nn" oli ikäraja. Yleisimmät vanhat ikärajoitukset olivat:
-S- (sallittu kaikenikäisille)
-K6- (kielletty alle 6-vuotialta)
-K8- (kielletty alle 8-vuotiailta)
-K10- (kielletty alle 10-vuotiailta)
-K12- (kielletty alle 12-vuotiailta)
-K14- (kielletty alle 14-vuotiailta)
-K16- (kielletty alle 16-vuotiailta)
-K18- (kielletty alle 18-vuotiailta)
-KK- (kokonaan kielletty)
Aikaisemmat ikärajoitukset olivat ehdottomia. Joissakin harvoissa poikkeus­tapauksissa elokuville saatettiin määrätä myös muu ikäraja kuin jokin yllä mainituista sekä mahdollinen kaksois­ikä­raja, jos mainittua pää­ikä­rajaa nuoremman henkilön sallittiin katsoa elokuvan teattereissa vanhemman henkilön seurassa. Tällöin vanhemman henkilön edellytettiin olevan nuoremman katsojan huoltaja.lähde?
Joidenkin vanhojen elokuvien kohdalla ikärajoitusta on saatettu tarkistaa uudelleen lievempään suuntaan elokuvaa levittävän yhtiön pyynnöstä varsinkin video­levityksen yhteydessä.lähde?
Vuonna 1965 annetun lain mukaan täysi-ikäisillekään ei saanut esittää elokuvia, jotka katsottiin "hyvien tapojen vastaisiksi", "epäsiveellisiksi, raaistaviksi, mielen­terveyttä vahingoittaviksi" tai jotka saattoivat "vaarantaa yleistä järjestystä tai turvallisuutta tahi maanpuolustusta taikka huonontaa valtakunnan suhteita ulkovaltoihin".
Vuoden 1965 lain kolmenatoista viimeisenä voimassaolovuotena oli voimassa myös videovuokrausta koskeva vuoden 1987 laki, jonka nojalla K18-luokiteltuja elokuvia ei saanut videolla vuokrata. Tämä kieltolaki jäi kuitenkin historiaan vuoden 2000 lain voimaan tullessa 1.1.2001.
Vuoden 1999 alusta lähtien TV-ohjelmatiedoissa tuli merkitä uuden televisio- ja radiotoimintaa koskevan lain mukaan K-tunnuksella ohjelmat, joita olivat kiellettyjä alle 16-vuotiailta. Ensimmäinen K-tunnuksella merkitty ohjelma oli elokuva M – kaupunki etsii murhaajaa, jonka Yle TV1 esitti uudenvuodenpäivänä 1999 kello 0.05.
Aiheesta muualla

Kuvaohjelmien ikärajahaku Kansallinen audiovisuaalinen instituutti
Ikärajat Kansallinen audiovisuaalinen instituutti
Mediataitokoulu
Ted Cruz

| Ted Cruz |
| --- | --- |

Yhdysvaltain senaattori Texasista
 2013-01-033. tammikuuta 2013– Yhdessä John Cornynin kanssa  
Edeltäjä:  Kay Bailey Hutchison
Henkilötiedot
Syntynyt: 22. joulukuuta 1970 (ikä 53)  Calgary, Alberta, Kanada
Kansalaisuus:   yhdysvaltalainen  kanadalainen (1970–2014)
Puoliso:  Heidi Nelson (vih. 2001)
Tiedot
Puolue:  republikaanit
 Nimikirjoitus
Aiheesta muualla
www.tedcruz.org ja www.cruz.senate.gov
Rafael Edward ”Ted” Cruz (s. 22. joulukuuta 1970 Calgary, Alberta) on yhdysvaltalainen republikaanipoliitikko. Hän on ollut Yhdysvaltain senaattorina Texasista vuodesta 2013. Hän on osavaltion ensimmäinen latinotaustainen senaattori.
Tausta

Cruz suoritti alemman korkeakoulututkinnon Princetonin yliopistossa vuonna 1992 ja oikeustieteen tutkinnon Harvardin yliopistossa vuonna 1995. Hän on työskennellyt muun muassa Yhdysvaltain korkeimman oikeuden puheenjohtaja William Rehnquistin toimistossa ja Yhdysvaltain oikeusministeriössä. Vuosina 2003–2008 Cruz oli Texasin osavaltion apulaisoikeuskansleri (solicitor general).
Cruz oli syntyessään sekä Yhdysvaltain että Kanadan kansalainen. Hän kuitenkin luopui Kanadan kansalaisuudestaan vuonna 2014, kun hän alkoi olemaan varteen otettava republikaanien presidenttiehdokas vuoden 2016 vaaleissa.
Poliittinen ura

Maaliskuussa 2015 Cruz ilmoitti asettuvansa republikaanien esivaaliehdokkaaksi vuoden 2016 presidentinvaaleissa. Hän on teekutsuliikkeen perustajajäseniä ja vastusti esimerkiksi Obaman hallinnon terveydenhuoltouudistusta.  3. toukokuuta 2016 Cruz ilmoitti lopettavansa presidentivaalikampanjansa kesken.
Cruzin äiti on yhdysvaltalainen ja isä kotoisin Kuubasta. Hän on naimisissa ja hänellä on kaksi lasta. Cruzin vaimon Heidin isoisä äidin puolelta oli savonlinnalainen Olavi Rouhe, joka lähti opiskelemaan lääkäriksi Yhdysvaltoihin.
Poliittisia näkemyksiä

Cruz on teekutsuliikkeen näkyvä hahmo ja kovan linjan oikeistokonservatiivi. Republikaanien esivaaleissa 2016 hänen katsottiin olevan radikaalimpi vaihtoehto maltillisemmille ehdokkaille, kuten Jeb Bushille ja Scott Walkerille.
Poliittisia näkemyksiä > Talous

Cruz on kannattanut verojen alentamista ja vastustanut minimipalkan korottamista. Talouspolitiikassa hänen periaatteitaan ovat valtion roolin pienentäminen, yksilönvapauden korostaminen ja deregulaatio.
Poliittisia näkemyksiä > Sosiaalipolitiikka

Cruz vastustaa aborttioikeutta silloin kun äidin henki ei ole vaarassa.
Kuolemantuomiota Cruz pitää oikeudenmukaisena rangaistuksena. Paavi Franciscuksen vieraillessa Yhdysvalloissa Cruz kertoi olevansa eri mieltä paavin ja katolisen kirkon kanssa kuolemantuomiosta.
Cruz on vastustanut HLBT-yhteisön oikeuksia ja tasa-arvoa puoltavia lakeja. Hän pitää Raamatun käsitystä sukupuolesta ja seksuaalisuudesta erehtymättömänä. Cruz on sanonut sukupuoli- ja seksuaalivähemmistöjen tasavertaisten oikeuksien olevan kristittyjä syrjivää "liberaalia fasismia".
Aiheesta muualla

Cruzin senaattorisivut (englanniksi)
Bettna

| Bettna |
| --- | --- |
 Bettnan kirkko
 Bettna
 Koordinaatit: 58°54′22″N, 16°38′32″E 
Valtio:   Ruotsi
Lääni:  Södermanlandin lääni
Maakunta:  Södermanland
Kunta:  Flen
Väkiluku (2021):  375
Infobox OKVirheellinen NIMI-arvo: 
Bettna on taajama Flenin kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 375 asukasta vuonna 2021.
Tunnettuja henkilöitä

Nils Dardel (1888–1943), taidemaalari
Aiheesta muualla

Kuvia tai muita tiedostoja aiheesta Bettna Wikimedia Commonsissa
Ida Paul & Kalle Lindroth

| Ida Paul & Kalle Lindroth |
| --- | --- |
 Ida Paul & Kalle Lindroth Ilosaarirockissa heinäkuussa 2018.
Tiedot
Toiminnassa:  2016–2025
Tyylilaji:  pop
Jäsenet:  Ida Paul   Kalle Lindroth  
Levy-yhtiö:  Warner Music Finland (2016–)
Infobox OKNimi-testi OK: 
Ida Paul & Kalle Lindroth oli suomalainen popmusiikkia esittävä duo, jonka nimensä mukaisesti muodostavat Ida Paul ja Kalle Lindroth. Duo julkaisi esikoisalbuminsa Nää kaikki kertoo susta maaliskuussa 2018 ja kakkosalbuminsa Vuonna nolla maaliskuussa 2020. Nää kaikki kertoo susta sai jo ennakkoon platinalevyn, sillä siltä ennakkoon julkaistuja singlejä oli striimattu yli 20 miljoonaa kertaa.
Yhtye sai alkunsa keväällä 2016 Berliinissä järjestetyllä HMC-musiikkikustantamon biisileirillä, jolla Paul ja Lindroth molemmat olivat mukana. Leirin jälkeen he sopivat oman kirjoitussession, jolla kaksikko kirjoitti jo ensisinglenään heinäkuussa 2016 julkaistun ”Hakuammuntaa”-singlen. Kaksikko ei ollut alun perin aikeissa perustaa duoa, mutta levy-yhtiössä kehotettiin tekemään lisää kappaleita, kuitenkaan tietämättä missä muodossa ne tultaisiin julkaisemaan. Sittemmin he julkaisivat kuusi yhteistä singleä ennen esikoisalbuminsa julkaisua.
Yhtye sijoittui YleX-radiokanavan vuosittaisen Läpimurto-äänestyksen neljänneksi tammikuussa 2017. He olivat ehdokkaina Vuoden tulokas -Emma-palkinnon saajiksi alkuvuodesta 2018.
Ida Paul & Kalle Lindroth ilmoitti Huhtikuussa 2024 että he jäävät määrittelemättömälle tauolle.
Diskografia > Albumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| Nää kaikki kertoo susta |  Julkaistu: 9. maaliskuuta 2018  Formaatti: CD, LP, digitaalinen  Levy-yhtiö: Warner Music Finland | 2 | tuplaplatinalevy |
| Vuonna nolla |  Julkaistu: 20. maaliskuuta 2020  Formaatti: CD, LP, digitaalinen  Levy-yhtiö: Warner Music Finland | 1 | kultalevy |
| Koko maailma meidät näkee |  Julkaistu: 21. marraskuuta 2022  Formaatti: CD, digitaalinen  Levy-yhtiö: Warner Music Finland | 5 |  |
Diskografia > EP:t

| Nimi | Julkaisutiedot | Lista> Albumilista | Myynti |
| --- | --- | --- | --- |
| Tapahtui elämä |  Julkaistu: 27. syyskuuta 2024  Formaatti: digitaalinen  Levy-yhtiö: Warner Music Finland | 21 |  |